সংশোধিত অ্যাডভোকেট বিলে পরিবর্তনে সম্মত কেন্দ্রীয় সরকার

নয়া দিল্লি: সংশোধিত অ্যাডভোকেট বিলে পরিবর্তনে সম্মত কেন্দ্রীয় সরকার। পর্যালোচনা সাপেক্ষে নতুন করে অভিমত নেওয়া হবে। জানিয়েছে সরকার।

এডভোকেটস অ্যাক্টে সংশোধন আনার জন্য এসেছে ২৯০২ ডভোকেটস (আমেন্ডমেন্ট) বিল। প্রস্তাবিত সংশোধন সম্পর্কে নতুন করে জনমত নেওয়া হবে বলে কেন্দ্রীয় আইন মন্ত্রকের তরফে জানানো হয়েছে বার কাউন্সিল অফ ইন্ডিয়াকে। দেশব্যাপী আইনজীবীদের মধ্যে সংশোধিত বিল সম্পর্কে তীব্র প্রতিবাদ ধ্বনিত হওয়ার পর কেন্দ্রের এমন সিদ্ধান্ত।

আরও পড়ুন: বালেশ্বরে দুর্ঘটনার কবলে নিউ জলপাইগুড়ি-চেন্নাই এক্সপ্রেস

বিল সম্পর্কে যত প্রস্তাব এবং উদ্বেগ পাওয়া গিয়েছে, তার ভিত্তিতে সিদ্ধান্ত নেওয়া হয়েছে যে, বিষয়টি নতুন করে খতিয়ে দেখা হবে। খসড়া বিল সম্পর্কিত সব পক্ষের সঙ্গে আলোচনা সাপেক্ষে নতুন করে তা সাজানো হবে। বার কাউন্সিল অফ ইন্ডিয়াকে জানিয়েছে আইন মন্ত্রক।

বিল চূড়ান্ত করার আগে প্রতিটি দিক ভালোভাবে পরীক্ষা করা হবে বলে কেন্দ্রীয় আইন মন্ত্রী অর্জুন মেঘাওয়াল তাদের জানিয়েছেন বলে প্রেস বিজ্ঞপ্তিতে জানিয়েছে বার কাউন্সিল অফ ইন্ডিয়া।

উদ্ভূত বর্তমান পরিস্থিতি এবং সরকারের অবস্থানের পরিপ্রেক্ষিতে বার কাউন্সিল অফ ইন্ডিয়া প্রতিটি রাজ্যের বার অ্যাসোসিয়েশনকে অনুরোধ জানাচ্ছে, তারা যেন আদালতে কর্মবিরতির রাস্তা থেকে সরে আসেন। ওই বিজ্ঞপ্তিতে জানিয়েছে বার কাউন্সিল অফ ইন্ডিয়া।

উল্লেখ্য কেন্দ্রের ডিপার্টমেন্ট অফ লিগ্যাল অ্যাফেয়ার্স এর ওয়েবসাইটে ১৩ ফেব্রুয়ারি সম্পর্কিত বিল প্রকাশ্যে আসে। তারপরেই দেশ জুড়ে আইনজীবী মহলে বিতর্কে সৃষ্টি হয়। কাউন্সিল বিষয়টি নিয়ে আইন মন্ত্রকের সঙ্গে যোগাযোগ করে। তার ফলে সংশোধিত বিল নতুন করে পর্যালোচনার সিদ্ধান্ত নিয়েছে ওই মন্ত্রক।